Diari Oficial de la Generalitat Valenciana


Sumari del DOGV 6656, del 22-11-2011 (2011/11653)

RESOLUCIÓ de 15 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual disposa la publicació del Conveni marc de col·laboració entre la Generalitat i l'Església de Jesucrist dels Sants dels Últims Dies.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11350


Data del document
:   15-11-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual disposa la publicació del Conveni marc de col·laboració entre la Generalitat i l'Església de Jesucrist dels Sants dels Últims Dies. [2011/11869]  
La Generalitat i l'Església de Jesucrist dels Sants dels Últims Dies han subscrit, després de la tramitació prèvia reglamentària, el 26 de maig de 2011, un conveni marc de col·laboració per a la realització d'activitats culturals i acciones que fomenten la integració social.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1051/2011, i que figura com a annex d'esta resolució.  
  
València, 15 de novembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni marc de col·laboració entre la Generalitat, a través de la Conselleria de Solidaritat i Ciutadania, i l'Església de Jesucrist dels Sants dels Últims Dies.  
  
València, 26 de maig de 2011  
  
Reunits  
D'una part, Rafael Blasco Castany, conseller de la Conselleria de Solidaritat i Ciutadania de la Generalitat Valenciana, nomenat per Decret 20/2009 de 3 de novembre, del president de la Generalitat.  
I, d'una altra part, Faustino López Requena, major d'edat, amb DNI 22656436-E, en nom i representació de l'Església de Jesucrist dels Sants dels Últims Dies a Espanya, amb CIF O4213509S, inscrita en el Registre d'Entitats Religioses del Ministeri de Justícia espanyol amb el número 019-SG.   
Els intervinents, actuant en l'exercici dels seus respectius càrrecs i en la representació que ostenten i reconeixent-se recíprocament capacitat legal suficient per a formalitzar el present acord marc de col·laboració acorden subscriure'l, obligant-se en els termes que conté, i, a l'efecte,   
  
  
Exposen  
  
I. La Generalitat, de conformitat amb el que establix la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, disposa en l'article 1.3 que és objectiu de la Comunitat Valenciana la consecució de l'autogovern, reforçant la democràcia i garantint la participació de tota la ciutadania. A més, l'article 9.4 concreta que tots els valencians tenen dret a participar de forma individual o col·lectiva, en la vida política, econòmica, cultural i social de la Comunitat Valenciana.  
  
II. La Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, disposa en l'article 4 que entre els fins de la integració, s'establix la plena incorporació de les persones immigrants al desenrotllament cultural, laboral, institucional i polític de la societat civil valenciana, contribuint així a l'eradicació de qualsevol classe de racisme o xenofòbia.   
  
III. La Llei 11/2008, de 3 de juliol, de la Generalitat, de Participació Ciutadana de la Comunitat Valenciana, perseguix impulsar la participació de la ciutadania en els assumptes públics i enfortir el teixit associatiu, generant una cultura participativa en la societat valenciana.  
  
IV. La Llei 11/2009, de 20 de novembre, de la Generalitat, de Ciutadania Corporativa, pretén fomentar la ciutadania corporativa en el seu vessant d'acció social, sent una via prioritària per a la consecució dels principis de solidaritat i responsabilitat social. Afavorix i destaca la dimensió de ciutadania en un pla d'excel·lència, en la mesura que es tracta d'assumir voluntàriament compromisos socials, econòmics i ambientals que excedix del que és legalment exigible.  
  
V. La Conselleria de Solidaritat i Ciutadania, d'acord amb el que establix el Decret 19/2009, de 3 de novembre, del President de la Generalitat, pel qual es determinen les conselleries en què s'organitza l'administració de la Generalitat, atorga a la Conselleria de Solidaritat i Ciutadania competències en matèria de relacions amb les Corts, cohesió territorial, administració local i el seu patrimoni urbà, immigració, participació ciutadana i cooperació al desenrotllament.   
El Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania, atribuïx a la Direcció General de Ciutadania i Integració, la funció d'impulsar l'acostament de les institucions de la Generalitat a la societat civil i als ciutadans i ciutadanes, així com dur a terme el desenrotllament de les actuacions de caràcter institucional amb xarxes socials dins i fora de la Comunitat Valenciana.  
A l'empara d'estes competències a la Conselleria de Solidaritat i Ciutadania li correspon dur a terme i impulsar polítiques integradores i participatives de la ciutadania, a fi d'aconseguir un model més avançat de democràcia amb majors nivells de participació i integració.  
  
  
VI. L'Església de Jesucrist dels Sants dels Últims Dies a Espanya és una confessió religiosa d'àmbit nacional dotada de personalitat jurídica civil segons el que disposa el Reial Decret 142/1981, de 9 de gener, sobre Organització i Funcionament del Registre d'Entitats Religioses, i l'activitat de la qual es du a terme a l'empara de la Llei Orgànica 7/1980, de 5 de juliol, de Llibertat Religiosa, que desplega l'article 16 de la Constitució. L'esmentada església té una presència a la Comunitat Valenciana i du a terme una acció social que pot redundar en benefici dels ciutadans/nes i la societat en general.   
  
VII. L'oportunitat i conveniència de subscriure el present conveni es fonamenta en la necessitat de recolzar la participació de l'Església de Jesucrist dels Sants dels Últims Dies, en les actuacions d'interés social que fomenten la integració dels ciutadans i ciutadanes en l'àmbit de la Comunitat Valenciana, i es ressalta la utilitat social de les esmentades activitats, que afavorixen i contribuïxen a l'interés general.  
  
Per tot allò que s'ha exposat, ambdós parts acorden subscriure este conveni segons les següents   
  
Clàusules  
  
Primera. Objecte del conveni  
L'objecte del present conveni entre la Conselleria de Solidaritat i Ciutadania i l'Església de Jesucrist dels Sants dels Últims Dies té com a objecte establir els termes d'un marc de col·laboració entre ambdós per a la realització d'activitats culturals i accions que fomenten la integració social.   
L'Església de Jesucrist dels Sants dels Últims Dies es compromet a oferir els seus recursos humans i tècnics per a posar-los al servici d'aquells programes socials en què la Conselleria de Solidaritat i Ciutadania estime que la seua ajuda pot constituir una aportació valuosa a la societat i d'ajuda als ciutadans.   
  
Segona. Actuacions que s'han de dur a terme  
La col·laboració de l'Església de Jesucrist dels Sants dels Últims Dies, es realitzarà per voluntaris de l'esmentada confessió religiosa. Estes activitats tenen com a fi la promoció de la convivència, dels valors cívics i familiars, la protecció dels més necessitats i l'ajuda als desfavorits i, entre altres, es destaquen les següents:  
a) La realització de jornades, trobades i activitats culturals sobre la religió mormona, el diàleg interreligiós i intercultural i la immigració.  
  
b) La realització d'accions socials en benefici de la ciutadania de la Comunitat Valenciana, per a una major integració i una millor convivència.  
c) La realització d'activitats encaminades a l'atenció, acollida, formació i integració dels immigrants en els barris que conformen els 19 districtes de la ciutat de València, tot això sota el marc d'actuació del projecte Connecta i Integra.  
  
Tercera. Compromís dels intervinents  
L'Església de Jesucrist dels Sants dels Últims Dies, en la participació de les accions en què intervinga, durà a terme les seues actuacions assumint els principis, objectius i obligacions que es deriven de la normativa aplicable a la matèria. Tot això, en un marc d'actuacions caracteritzat per la cooperació bilateral entre esta entitat i la Conselleria de Solidaritat i Ciutadania.  
  
Quarta. Desenrotllament del conveni marc  
La Conselleria de Solidaritat i Ciutadania podrà contribuir al finançament d'aquelles activitats de l'Església de Jesucrist dels Sants dels Últims Dies dirigides a la realització de les actuacions assenyalades en la clàusula segona, d'acord amb les seues disponibilitats pressupostàries.   
La col·laboració financera de la Generalitat, a través de la Conselleria de Solidaritat i Ciutadania, s'instrumentarà, si és el cas, per mitjà de convenis específics o resolucions nominatives del conseller de Solidaritat i Ciutadania, en les quals es concretaran les aportacions financeres i les obligacions que per a l'Església de Jesucrist dels Sants dels Últims Dies es deriven per la percepció de fons públics, d'acord amb la normativa reguladora de les subvencions públiques.   
Els compromisos financers anuals que es deriven, quedaran condicionats a l'existència de crèdit adequat i suficient per a atendre'ls en les corresponents lleis anuals de pressupostos de la Generalitat.  
  
  
Cinquena. Inclusió de la imatge gràfica   
En tots els elements que donen publicitat o difonguen, per qualsevol mitjà, les activitats que es realitzen en el marc d'este conveni, s'inserirà la imatge gràfica de cada una de les parts  
  
Sisena. Coordinació  
L'Església de Jesucrist dels Sants dels Últims Dies, realitzarà les actuacions descrites en el present instrument jurídic, sota la coordinació de la Conselleria de Solidaritat i Ciutadania.  
  
Setena. Comissió mixta  
Amb la finalitat de vetlar per l'adequat compliment del que establix el present conveni, podrà constituir-se una Comissió de Seguiment formada per la directora general de Ciutadania i Integració i pel director general d'Immigració i un tècnic de cada una de les direccions generals com a representants de la Conselleria de Solidaritat i Ciutadania i el Sr. Ramón Bleda, el Sr. José Vilar Roca i el Sr. José Miguel Lores, com a representants de l'Església de Jesucrist dels Sants dels Últims Dies a Espanya, o els que els substituïsquen, amb la designació prèvia per escrit per part de l'Església. L'esmentada comissió es reunirà a instància de qualsevol de les parts, quan es considere necessari.  
  
Són funcions d'esta comissió vetlar pel compliment del que establix el present conveni, així com realitzar el seguiment i les valoracions pertinents sobre el desenrotllament del seu objecte, i analitzar les possibles formes de col·laboració i les aportacions que puguen realitzar cada una de les parts firmants d'este conveni a fi de contribuir a l'impuls de les activitats i la consecució dels objectius d'interés social que es perseguisquen.   
La Comissió de Seguiment tindrà entre els seus objectius afavorir en tot moment la comunicació general entre les parts.   
  
Huitena. Efectivitat i vigència de l'acord  
Este conveni es firma per duració indefinida, mentres no hi haja denúncia de les parts. Durant la vigència del conveni, qualsevol de les parts tindrà dret a resoldre'l sense mediar causa, per mitjà de la comunicació per escrit a l'altra part de la seua voluntat d'acabar el conveni. Així mateix, constituirà motiu de resolució del present conveni l'incompliment de qualsevol de les seues clàusules o la concurrència de qualsevol altra causa prevista en la legislació vigent.  
En cas de resolució del present conveni, per qualsevol causa, les parts es comprometen a complir les obligacions i compromisos pendents, sempre que hagueren sigut assumits amb anterioritat a la data de finalització del conveni.  
I perquè conste als efectes previstos firmen per duplicat exemplar el present conveni marc de col·laboració, en el lloc i la data indicats a l'inici del present document.  
  
El conseller de Solidaritat i Ciutadania  
Rafael Blasco Castany  
  
El representant de l'Església de Jesucrist dels Sants dels Últims Dies  
Faustino López Requena